▥ 菩提道燈論 ▥          阿底峽尊者造

敬禮曼殊室利童子菩薩

禮敬三世一切佛      及彼正法與僧衆

應賢弟子菩提光      勸請善顯覺道燈

由下中及上      應知有三士      當書彼等相      各各之差別

若以何方便      唯於生死樂      但求自利益      知爲下士夫

背棄三有樂      遮止諸惡業      但求自寂滅      彼名爲中士

若以自身苦      比他一切苦      欲求永盡者      彼是上士夫

爲諸勝有情      求大菩提者      當說諸師長      所示正方便

對佛□像等      及諸靈塔前      以花香等物      盡所有供養

亦以普賢行      所說七支供      以至菩提藏      不退轉之心

信仰三寶尊      雙膝著餘地      恭敬合掌已      先三遍□依

次一切有情      以慈心爲先      關惡趣生等      及死歿等苦

無餘諸衆生      爲苦所苦惱      從苦及苦因      欲度脫衆生

力誓永不退      常發菩提心      如是發願心      所生諸功德

如華嚴經中      彌勒應宣說

或讀彼經或師聞     了知正等菩提心

功德無邊爲因緣     如是數數發其心

勇施請問經      亦廣說此福      彼略攝三頌      今此當摘錄

菩提心福德      假使有色者      充滿虛空界      其福猶有餘

若人以珍寶      遍滿□沙數      一切佛世界      供獻於諸佛

若有人合掌      心敬大菩提      此供最殊勝      其福無邊際

旣發菩提願心已      應多勵方遍增長

此爲餘生常憶念      如說學處當遍護

除行心體諸律儀      非能增長正願心

由欲增長菩提願      故當勵力受此律

若常具餘七      別解脫律儀      乃有菩薩律      善根餘非有

七衆別解脫      如來所宣說      梵行爲最勝      是芯芻律儀

當以菩薩地      戒品所說軌      具德相從師      受持彼律儀

善巧律儀軌      自安住律儀      堪傳律具悲      當知是良師

若努力尋求      不得如是師      當宣說其餘      受律儀軌則

如昔妙吉祥      爲虛空王時      所發菩提心      如妙祥莊嚴

佛土經所說      如是此當書      於諸依□前      發大菩提心

請一切衆生      度彼出生死      損害心忿心        吝與嫉□

從今至證道      此等終不起      當修行梵行      當斷罪及欲

愛樂戒律儀      當隨諸佛學      不樂爲自己      速得大菩提

爲一有情因      住到最後際      當嚴淨無量      不思議佛土

受持於名號      及住十方界      我之身語業      一切使淸淨

意業亦淸淨      不作不善業

自身語心淸淨因      謂住行心體律儀

由善學習三戒學      於三戒學起敬重

如是勤淸淨      菩薩諸律儀      便當能圓滿      大菩提資糧

福智爲自性      資糧圓滿因      一切佛共許      爲引發神通

如鳥未生翼      不能騰虛空      若離神通力      不能利有情

具通者日夜      所修諸福德      諸離神通者      百生不能集

若欲速圓滿      大菩提資糧      要勤修神通      方成非懈怠

若爲成就止      不能起神通      爲修成止故      應數數策勵

止支若失壞      卽使勤修習      縱然經千載      亦不能得定

故當善安住      定資糧品中      所說諸支分      於隨一所緣

意安住於善      瑜□若成止      神通亦當成      離慧度瑜□

不能盡諸障      爲無餘斷除      煩惱所知障      故應具方便

修慧度瑜□      般若離方便      方便離般若      俱說爲繫縛

故二不應離      何慧何方便      爲除諸疑故      當明諸方便

與般若差別      除般若度外      施般羅蜜等      一切善資糧

佛說爲方便      苦修方便力      自善修般若      彼速證菩提

非單修無我      遍達蘊處界      皆悉無有生      了知自性空

說名爲般若      有則生非理      無亦如花空      俱則犯俱過

故俱亦不生      諸法不自生      亦非他及共      亦非無因生

故無體自性      又一切諸法      用一異觀察      自性不可得

定知無自性      七十空性理      及本中論等      亦成立諸法

自性之空性      由恐文太繁      故此不廣說      僅就己成宗

爲修故而說      故無餘諸法      自性不可得      所有修無我

卽是修般若      以慧觀諸法      都不見自性      亦了彼慧性

無分別修彼      三有分別生      分別爲體性      故斷諸分別

是最勝涅槃      如世尊說云      分別大無明      能墮生死海

住無分別定      無分別如空

如無分別陀羅尼亦云

佛子於此法      若思無分別      越分別險阻      漸得無分別

由聖敎正理      定解一切法      無生無自性      當修無分別

如是修眞性      漸得暖等己      當得極樂等      佛菩提非遙

由□力成就      靜增等事業      及修寶甁等      八大悉地力

欲安樂圓滿      大菩提資糧      若有欲修者      事行等續部

所說諸密□

爲求師長灌頂故      當以承侍寶等施

依敎行等一切事      使良師長心歡喜

由於師長心喜故      圓滿傳授師灌頂

淸淨諸罪爲體性      是修悉地善根者

初佛大續中      極力遮止故      密與慧灌頂      梵行者勿受

□持彼慣頂      安住梵行者      違犯所遮故      失壞彼律儀

其持禁行者      則犯他勝罪      定當墮惡趣      亦無所成就

若聽講諸續      護摩祠祀等      得師灌頂者      知眞實無過

燃燈智上座      見經法等說      由菩提光請      略說菩提道

菩提道燈      大阿遮利耶吉祥燃燈智造論圓滿

法尊法師譯於廣濟寺    一九七八年八月八日

輸入者: OscarChou Mijima <u8322009@cc.nctu.edu.tw>